recursal/SuperWikiNEXT-32B huggingface dataset:
ওডিয়া লিপিতে লেখা একটি চারুলিপি
**ভারতীয় চারুলিপি** শৈল্পিক লিপির ভারতীয় ঐতিহ্য। শিল্পের ধরনটি বিভিন্ন কাজে ব্যবহৃত হয়েছে ২য় শতক খৃষ্টপূর্বাব্দে এর সৃষ্টির পর থেকে, ধর্মীয় গ্রন্থের অনুলিপি এবং মৌলিক যোগাযোগের ধরন সহ।

ইতিহাস
------

### প্রাচীন চারুলিপি (২য় শতাব্দী খৃষ্টপূর্বাব্দ থেকে ৬ষ্ঠ শতক খৃষ্টাব্দ)

২য় শতকে শুরু, ইন্ডিক ভাষা স্থানান্তর করা হয় বার্চ গাছের ছালকে লেখার পৃষ্ঠতল হিসাবে ব্যবহার করে। ভারতে স্থানীয়ভাবে বার্চ গাছের ছালকে সংস্কৃতে বলা হত ভোজপত্র - পত্র অর্থাৎ, গাছের পাতা/গাছের ছাল/পাত। পাম পাতা কাগজের বিকল্প হিসাবে ব্যবহার করা হত, ভারতীয় পাণ্ডুলিপির জন্য কাগজ উপলব্ধ হওয়ার পরেও। পাতা সাধারণত ব্যবহার করা হত কারণ তারা কলমে লেখার জন্য একটি ভালো পৃষ্ঠ তৈরী করত, যার উপরে লেখা সুন্দর ও সৃজনশীল হস্তাক্ষর আজ ক্যালিগ্রাফি বা চারুলিপি নামে পরিচিত হয়। পাতাগুলির উভয় দিক ব্যবহার করা হত, এবং সেগুলিকে একে অপরের উপর স্তুপিকৃত করা হত। মানুষ তখন নির্মিত গর্ত পাতার উপর অনুষ্ঠিত হয়, এবং তাদের একসঙ্গে স্ট্রিং দ্বারা, এইভাবে তৈরি প্রথম ভারতীয় পাণ্ডুলিপি, সাধারণ, দক্ষিণ-পূর্ব এশিয়ার এ সময়.

তথ্যসূত্র
---------

1. ↑  Anderson, D.M. (২০০৮)। *Indic Calligraphy*। Encyclopedia Britannica।
**রামচরিতম্** সন্ধ্যাকর নন্দী রচিত সংস্কৃত ভাষার একটি কাব্যগ্রন্থ। জন্ম তারিখ আনুমানিক ১০৮৪ খ্রিস্টাব্দে। মৃত্যুর তারিখ আনুমানিক :- ১১৫৫ খ্রিস্টাব্দে। আনুমানিক ১১৩০ থেকে ১১৫০ সালের মধ্যবর্তী সময়ে রচনা করা হয়। রামচরিতম্ সংস্কৃত ভাষায় রচিত বরেন্দ্র বা উত্তর বাংলার একমাত্র গ্রন্থ যেখানে পাল শাসনামলের ঐতিহাসিক ঘটনাবলি স্থান পেয়েছে। এই কাব্যে যুগপৎ হিন্দু ধর্মের অবতার রামচন্দ্র এবং গৌড়ের রাজা রামপালের প্রশংসা বর্ণনা করা হয়েছে। যদিও কাব্যে দিব্য ও ভীমের বিরুদ্ধে স্পষ্ট পক্ষপাতিত্ব আছে, তথাপি এই কাব্যকে ইতিহাসের একটি গুরুত্বপূর্ণ দলিল হিসাবে মনে করা হয়। 

কৈবর্ত সামন্তরাজা দিব্য কর্তৃক বরেন্দ্র বিদ্রোহের মাধ্যমে পাল রাজা দ্বিতীয় মহিপালের হত্যাকাণ্ড ও বরেন্দ্রর পতন এবং অর্ধশতাব্দী পরে রামপালের বরেন্দ্র ভূমি পুনরুত্থানের কাহিনী লিপিবদ্ধ হয়েছে। রামপালের পর রাজা মদনপালের রাজত্বের প্রাথমিক সময়ের কিছু বর্ণনাও রামচরিতম্ এ পাওয়া যায়। কাব্যগ্রন্থটিতে পরিশিষ্টে ২০ টি শ্লোক সহ সর্বমোট ২১৫ টি শ্লোক রয়েছে। কাব্য রচনায় ‘শ্লেষ’ বা দ্ব্যর্থবোধক রীতি অনুসরণ করা হয়েছে। যেখানে একই শব্দের দুইটি ভিন্ন ভিন্ন অর্থ প্রকাশ পায়। প্রথম অর্থে রামায়নের কাহিনী ও দ্বিতীয় অর্থে রাজা রামপালের প্রশস্তি। কৈবর্ত দিব্যর দ্বারা বরেন্দ্রর পতনকে তিনি রামায়নের সীতাহরনের সাথে তুলনা করেছেন। রামপাল কর্তৃক বরেন্দ্রর পুনরুদ্ধারকে তিনি রাবনের বিরুদ্ধে রামের বিজয়ের সাথে তুলনা করেছেন। কাব্যগ্রন্থের মূল বিষয় হল কেন্দ্রীয় চরিত্র রামপালের প্রশস্তি ও গুণগান। এছাড়া বরেন্দ্র অঞ্চলের প্রাকৃতিক বর্ণনাও এ কাব্যে স্থান পেয়েছে। 

হরপ্রসাদ শাস্ত্রী তালপাতায় লেখা রামচরিতম্ এর মূল পান্ডুলিপি আবিষ্কার করেন। ১৯১০ সালে তার এই আবিষ্কার প্রকাশিত হয়। বর্তমানে কোলকাতার এশিয়াটিক সোসাইটির যাদুঘরে পুঁথিটি রক্ষিত আছে।

আরও দেখুন
---------

* কৈবর্ত বিদ্রোহ
* দিবর জয়স্তম্ভ
* ভীম (বরেন্দ্র রাজা)

তথ্যসূত্র
---------

1. ↑  Susan L. Huntington (১ জানুয়ারি ১৯৮৪)। *The "Påala-Sena" Schools of Sculpture*। Brill Archive। পৃষ্ঠা 32। আইএসবিএন 90-04-06856-2।
2. ↑  Roy N. (1993). *Bangalir Itihas: Adiparba*, Dey's Publishing, Calcutta, আইএসবিএন ৮১-৭০৭৯-২৭০-৩, p.583
3. ↑  /বাংলাপিডিয়া[*স্থায়ীভাবে অকার্যকর সংযোগ*]
**বদরুদ্দীন তৈয়বজী** (১০ই অক্টোবর, ১৮৪৪ - ১৯শে আগস্ট, ১৯০৬) ব্রিটিশ ভারতের একজন আইনজীবী, সমাজকর্মী, ও রাজনৈতিক নেতা। বদরুদ্দীন তৈয়বজী বোম্বাই হাইকোর্টে ব্যারিস্টারি করা প্রথম ভারতীয়। তিনি ভারতের জাতীয় কংগ্রেসের তৃতীয় সভাপতি ছিলেন। তিনি জাতীয় কংগ্রেসের অন্যতম প্রতিষ্ঠাতা সদস্য ও কংগ্রেসের প্রথম মুসলিম সভাপতি।

প্রারম্ভিক জীবন
---------------

বদরুদ্দীন তৈয়বজী ১৮৪৪ সালের ১০ই অক্টোবর বোম্বাইয়ের একটি সুলাইমানি বোহরা মুসলিম পরিবারে জন্মগ্রহণ করেন। তার বাবা ছিলেন মোল্লা তায়াব আলি ভাই মিয়াঁ।

পড়াশোনা
--------

দাদা মাখরা মাদ্রাসা থেকে ফারসি ও উর্দু শেখার পর বদরুদ্দীন তৈয়বজী বোম্বাইয়ের এলফিনস্টোন ইন্সিটিটিউশনে ভর্তি হন। ১৮৬০ সালে ১৬ বছর বয়সে তিনি লন্ডনের নিউবারি হাইপার্ক কলেজে পড়াশোনা শুরু করেন। ১৮৬৩ সালে বদরুদ্দীন তৈয়বজী লন্ডন বিশ্ববিদ্যালয় ও মিডল টেম্পলে ভর্তি হন। কিন্তু চোখের সমস্যর জন্য এক বছর পর ১৮৬৪তেই তিনি ফিরে আসেন কিন্তু মিডল টেম্পলে তিনি তার পড়াশোনা চালিয়ে যান।

জাতীয় কংগ্রেসে ভুমিকা
----------------------

বদরুদ্দীন তৈয়বজীর বড় ভাই কাম্রুমদ্দিন ভারতীয় জাতীয় কংগ্রেসের প্রতিষ্ঠার ব্যাপারে খুবই সক্রিয় ছিলেন।

জাতীয় কংগ্রেসের সাথে ভারতীয় মুসলিমদের যোগাযোগ স্থাপনের ব্যাপারে বদরুদ্দীন তৈয়বজী দারুন ভুমিকা পালন করেছিলেন। সেসময় ভারতের বহু মুসলিম নেতারাই কংগ্রেস সম্পর্কে বিরুপ ধারণা পোষণ করতেন। তারা মনে করতেন কংগ্রেস কখনই ভারতীয় মুসলিমদের প্রতিনিধিত্ব করতে পারে না, সৈয়দ আহমদ খান ছিলেন অন্যতম। সৈয়দ আহমেদ খান একবার চিঠি লিখে বদরুদ্দীন তৈয়বজীকে কংগ্রেস সম্পর্কে মনোভাব ব্যক্ত করেন।

কংগ্রেস সম্পর্কে এরুপ সমালোচনা শোনার পরও বদরুদ্দীন তৈয়বজী কংগ্রেসের সাথে সম্পর্ক বজায় রাখেন। তিনি বিশ্বাস করতেন ভারতীয় জাতীয় কংগ্রেস ভারতের হিন্দু ও মুসলিম উভয় সম্প্রদায়ের স্বার্থ রক্ষা করে চলতে সক্ষম।

পরবর্তী জীবন
------------

১৮৯৫সালে তিনি বোম্বাই হাইকোর্টের বিচারপতি নিযুক্ত হন। তিনি ছিলেন হাইকোর্টের প্রথম মুসলিম ও তৃতীয় ভারতীয় বিচারপতি। পরবর্তীতে তিনি প্রথম ভারতীয় হিসাবে বোম্বাই হাইকোর্টের প্রধান বিচারপতি হন। তিনি ছিলেন আধুনিক মুসলিম, নারীশিক্ষার ব্যাপারে তিনি ছিলেন সমর্থক। তিনি তার কন্যাদের পড়াশোনার জন্য প্রথমে বোম্বাইয়ে ও পরবর্তীতে লন্ডনেও পাঠিয়েছিলেন।

মৃত্যু
------

১৯০৬ সালের ১৯শে আগস্ট লন্ডনে আকস্মিক হার্ট অ্যাটাকে বদরুদ্দীন তৈয়বজী মারা যান।

তথ্যসূত্র
---------

1. ↑  "Badruddin Tyabji | Making Britain"।
2. ↑  *Three Patriots : Dinshaw Edulji Wacha; Gopal Krishna Gokhale : Free Download, Borrow, and Streaming : Internet Archive*।
3. ↑  "Presidential speech to the Indian National Congress, 1887, by Badruddin Tyabji"।
4. ↑  *Eminent Mussalmans : Eminent Hiussalmans. : Free Download, Borrow, and Streaming : Internet Archive*।
**বদরুদ্দীন আহমদ সিদ্দিকী** (জন্ম: ৪ জানুয়ারি ১৯১৫- মৃত্যু: ৩ ডিসেম্বর ১৯৯১) যিনি **বি.এ সিদ্দিকী** নামেও পরিচিত। আইনজীবী, পূর্ব পাকিস্তানের প্রধান বিচারপতি এবং কূটনৈতিক।

জন্ম ও প্রাথমিক জীবন
--------------------

বদরুদ্দীন আহমদ সিদ্দিকী ৪ জানুয়ারি ১৯১৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) গাজীপুরের কালিয়াকৈরের বলিয়াদি জমিদার পরিবারে জন্মগ্রহণ করেন। তার পিতা বোরহানুদ্দীন আহমদ সিদ্দিকী ভাই-বোনের মধ্যে তিনি জ্যেষ্ঠ ছিলেন। তার পূর্বপুরুষ বালিয়াদির জমিদারগণ মুসলিম বিশ্বের প্রথম খলিফা হযরত আবু বকর সিদ্দিকের বংশধর।

শিক্ষা জীবন
-----------

বদরুদ্দীন আহমদ সিদ্দিকী গালিমপুর স্কুলে শিক্ষা জীবন শুরু করেন। তিনি ঢাকা কলেজ থেকে ১৯৩২ সালে আই.এ পাস করেন। তিনি স্নাতক করেন কলকাতা বিশ্ববিদ্যালয় থেকে এবং আইন বিষয়ে ঢাকা বিশ্ববিদ্যালয় থেকে ডিগ্রি লাভ করেন এবং হোসেন শহীদ সোহরাওয়ার্দীর জুনিয়র হিসেবে আইন ব্যবসায় প্রবেশ করেন ১৯৩৭ সালে।

রাজনৈতিক ও কর্মজীবন
-------------------

বদরুদ্দীন আহমদ সিদ্দিকী ১৯৩৫ সালে ছাত্রাবস্থাতেই নিখিল ভারত মুসলিম লীগে যোগ দেন। তিনি ১৯৪৬ সালে কলকাতা হাইকোর্টে অ্যাডভোকেট হিসেবে যোগদান করেন। তখন কলকাতায় হিন্দু-মুসলিম দাঙ্গা কমিশনের সাথে যুক্ত হন। ভারত বিভক্তির পর ১৯৪৭ সালে তিনি ঢাকা হাইকোর্টে আইন ব্যবসা শুরু করেন।

তিনি ১৯৫২ সাল থেকে ১৯৫৭ সাল পর্যন্ত অনেক বেসরকারি কোম্পানির ও স্টেট ব্যাংক অব পাকিস্তানের আইন উপদেষ্টা হিসেবে কাজ করেন। তিনি পূর্ব-পাকিস্তানের অ্যাটর্নি জেনারেল পদে নিয়োগ লাভ করেন ১৯৫৭ সালে। ঢাকা হাইকোর্টের বিচারপতি হিসেবে তাকে নিয়োগ করা হয় মার্চ ১৯৬০ সালে। ১৬ নভেম্বর ১৯৬৭ সালে পূর্ব-পাকিস্তান হাইকোর্টের প্রধান বিচারপতি নিযুক্ত হন তিনি।

১৯৭১ সালে স্বাধীনতা যুদ্ধে সরাসরি কোন ভূমিকা পালন করতে না পারলেও তিনি স্বাধীনতার পক্ষে ভূমিকা রাখেন। 

তিনি মন্ত্রীর পদমর্যাদায় ১৯৮৬ সালে বাংলাদেশের রাষ্ট্রপতির উপদেষ্টা নিযুক্ত হন। তিনি রাষ্ট্রদূত হয়ে ১৯৮৬ থেকে ১৯৮৮ সালে নিউইয়র্কে জাতিসংঘে বাংলাদেশের স্থায়ী প্রতিনিধির পদ হিসেবে দায়িত্ব পালন করেন। ১৯৮৮ সালে অবসর গ্রহণ করেন।

মৃত্যু
------

বিচারপতি বি.এ সিদ্দিকী ৩ ডিসেম্বর ১৯৯১ সালে মৃত্যু বরণ করেন।

আরও দেখুন
---------

* কাজেমউদ্দীন আহমদ সিদ্দিকী
* বলিয়াদী জমিদার বাড়ী

তথ্যসূত্র
---------

1. 1 2 3 4 5 6 7 8  "সিদ্দিকী, বদরুদ্দীন আহমদ - বাংলাপিডিয়া"। *বাংলাপিডিয়া*। সংগ্রহের তারিখ ২০১৯-০৯-২৮।

বহিঃসংযোগ
---------

* বাংলাপিডিয়ায় –বদরুদ্দীন আহমদ সিদ্দিকী
**ন্যাশনাল হাইস্কুল প্রোগ্রামিং প্রতিযোগিতা** বা **এনএইচএসপিসি** বাংলাদেশের উচ্চ বিদ্যালয় ও পলিটেকনিক ও কলেজ পর্যায়ের ছাত্র-ছাত্রীদের জন্য আয়োজিত একটি বার্ষিক প্রোগ্রামিং প্রতিযোগিতা। বাংলাদেশের উচ্চ বিদ্যালয় ও কলেজ তথা ষষ্ঠ-দ্বাদশ শ্রেণী এবং সমমানের শিক্ষার্থীদের মাঝে কম্পিউটার প্রোগ্রামিংকে জনপ্রিয় করার জন্য তথ্য ও যোগাযোগ প্রযুক্তি বিভাগের উদ্যোগে ২০১৫ সালে এই প্রতিযোগিতার আয়োজন শুরু হয়। এই প্রতিযোগিতা সাধারণত সিনিয়র ও জুনিয়র দুই পর্বে অনুষ্ঠিত হয়।

উদ্দেশ্য
--------

বাংলাদেশের উচ্চ বিদ্যালয় ও কলেজের শিক্ষার্থীদের আইসিটি ও প্রোগ্রামিংয়ের প্রতি আগ্রহী করে তোলা ও তাদের প্রোগ্রামিং দক্ষতা যাচাই করার জন্য আয়োজন করা হয় ন্যাশনাল হাই স্কুল প্রোগ্রামিং প্রতিযোগিতা (এনএইচএসপিসি)। আন্তর্জাতিক পরিমন্ডলের সঙ্গে সংগতি রেখে এই কার্যক্রমকে ন্যাশনাল হাই স্কুল প্রোগ্রামিং প্রতিযোগিতা হিসাবে অভিহিত করা হয়। এই কার্যক্রমের অংশ হিসেবে শিক্ষার্থীদের জন্য প্রশিক্ষণ, অনলাইন ও অনসাইট প্রোগ্রামিং ও কুইজ প্রতিযোগিতা এবং প্রোগ্রামিং ক্যাম্পসহ আরও নানান আয়োজন করা হয়ে থাকে।

তথ্যসূত্র
---------

1. ↑  "আয়োজন সম্পর্কে"। *ন্যাশনাল হাইস্কুল প্রোগ্রামিং প্রতিযোগিতা* (ইংরেজি ভাষায়)। ২০২২-০৯-০৪ তারিখে মূল থেকে আর্কাইভ করা। সংগ্রহের তারিখ ২০২২-০৯-০৪।
**ন্যাশনাল হার্ট ফাউন্ডেশন** হৃদরোগ ও রক্তসংবহন সংক্রান্ত জটিলতায় ভুগছে এমন রোগীদের সেবা প্রদান এবং সে সঙ্গে চিকিৎসক, সেবিকা এবং প্যারামেডিকদের প্রশিক্ষণ প্রদানের উদ্দেশ্যে ১৯৭৮ সনে প্রতিষ্ঠিত একটি বেসরকারি স্বাস্থ্য সেবা সংগঠন।

একনজরে
------

ঢাকার মিরপুরে ফাউন্ডেশন প্রতিষ্ঠিত হূদরোগ ইনস্টিটিউট ও হাসপাতালে সব ধরনের হূদরোগের পরীক্ষা ও চিকিৎসা সুবিধা রয়েছে। ওপেন-হার্ট সার্জারি যেমন, বাল্ব সংযোজন এবং ভাস্কুলার (ধমনী ও শিরা সংক্রান্ত) অপারেশন এখানে নিয়মিত করা হয়। এখানে বাই-পাস সার্জারির সুবিধাও রয়েছে। ভর্তিকৃত রোগী ছাড়াও ইনস্টিটিউট হাসপাতালের বহির্বিভাগে বহু রোগীর চিকিৎসা প্রদান করা হয়। এ ইনস্টিটিউটে রয়েছে কার্ডিওলজি, কার্ডিওভাস্কুলার সার্জারি, অ্যানেস্থেসিওলজি, কার্ডিওভাস্কুলার রেডিওলজি, বায়োকেমিস্ট্রি, প্যাথোলজি, হিমাটোলজি, ব্লাড ট্রান্সফিউশন, এপিডেমিওলজি ও প্রতিষেধক ঔষধ এবং পুনর্বাসন বিভাগ। চিকিৎসা ছাড়াও এখানে স্নাতকোত্তর ডিগ্রি যেমন এম.ডি (কার্ডিওলজি) এম.এস (কার্ডিওথোরাসিক সার্জারি) এবং ডি.কার্ড ও প্রদান করা হয়। এছাড়াও এখানে সেবিকাদের প্রশিক্ষণ প্রদান করা হয়।

ঢাকার বাইরে বিভিন্ন জেলায় এ ফাউন্ডেশনের শাখা রয়েছে। সভাপতিসহ ৮ সদস্যের একটি কার্যনির্বাহী পরিষদ এবং ১৪ সদস্যের একটি উপদেষ্টা পরিষদের মাধ্যমে ফাউন্ডেশনটি পরিচালিত হয়।

তথ্যসূত্র
---------
**পকুধ কচ্চায়ন** (পালি: पकुध कच्चायन) বা **প্রকুধ কাত্যায়ন** (সংস্কৃত: प्रकुध कात्यायन) গৌতম বুদ্ধের সমসাময়িক একজন ভারতীয় নিত্যপদার্থবাদী দার্শনিক ছিলেন। তাঁর দর্শনকে শাশ্বতবাদ (পালি: सस्सतवाद, *সস্সতবাদ*) বা পরমাণুবাদও বলা হয়ে থাকে।

পরিচয়
------

সুত্তপিটকের দীঘনিকায়ের সামঞ্ঞফলসুত্তে মগধের রাজা অজাতসত্তু্র সঙ্গে পকুধ কচ্চায়নের সাক্ষাৎকারের বর্ণনা থেকে তাঁর সম্বন্ধে বেশ কিছু তথ্য পাওয়া যায়। সংযুত্তনিকায়ে তাঁকে পকুধকো কাতিয়ানো (পালি: पकुधक कातियानो) এবং প্রশ্ন উপনিষদে তাকেও কবন্ধিন নামে অভিহিত করা হয়েছে। কবন্ধিন শব্দটি তাঁর শারীরিক অঙ্গবিকৃতিকে নির্দেশ করে।:১৩,১৪

দর্শন
-----

সামঞ্ঞফলসুত্ত অনুসারে, পকুধ কচ্চায়ন তেজ, বায়ু, জল ও ক্ষিতি এই চতুর্ভূতের সঙ্গে চেতনা, সুখ ও দুঃখকে পৃথক পৃথক উপাদান বলে মনে করেছেন। এই সাতটি উপাদান শুধু পরস্পর পৃথক তাই নয়, এগুলি অনির্মিত, অচল, অবধ্য ও অবিকৃত। এই উপাদানগুলি পরস্পরকে পরিবর্তন করতে বা প্রভাবিত করতে অক্ষম এবং সুখ-দঃখ ভাগী হতে অক্ষম। এখানে কেউ নিহত বা ঘাতক, বক্তা বা শ্রোতা, জ্ঞাতা ও বা জ্ঞানার্থী কেউ নেই। তাঁর মতে এই উপাদানগুলির মধ্যে যথেষ্ট শূন্যস্থান রয়েছেন, যেখানে আঘাত করলে মূল উপাদানকে স্পর্শ করা যায় না। তীক্ষ্ণ অস্ত্র দ্বারা মুন্ডচ্ছেদ করলে হত্যা করা হয় ন্স, কারণ অস্ত্র এই সাতটি উপাদানের মধ্যে অবস্থিত শূন্যস্থানে পতিত হয়। দৃশ্য উপাদানের মধ্যে এই সূক্ষ্ম উপাদানকে মানলেও তিনি শূন্য বা ব্যোমকে অষ্টম উপাদান হিসেবে গ্রহণ করেননি।:৭৭, ৭৮ সূত্রকৃতাঙ্গ নামক জৈন গ্রন্থে তাঁর মতবাদ সম্বন্ধে বর্ণনা রয়েছে।:১৪

তথ্যসূত্র
---------

1. ↑  Rhys Davids, T.W. & William Stede (eds.) (1921-5). *The Pali Text Society’s Pali–English Dictionary*. Chipstead: Pali Text Society. p. 700[*স্থায়ীভাবে অকার্যকর সংযোগ*]
2. 1 2  হালদার, মণিকুন্তলা (১৯৯৬) *বৌদ্ধধর্মের ইতিহাস*, প্রকাশক মহাবোধি বুক এজেন্সী, ৪এ, বঙ্কিম চ্যাটার্জী ষ্ট্রীট, কলিকাতা-৭৩, ISBN ৯৭৮-৯৩-৮০৩৩৬-৩৩-৬
3. ↑  রাহুল সাংকৃত্যায়ন (১৯৮৮) *দর্শন দিগদর্শন*, দ্বিতীয় খণ্ড অনুবাদক- ছন্দা চট্টোপাধ্যায়, প্রকাশক- চিরায়ত প্রকাশন প্রাইভেট লিমিটেড, ১২ বঙ্কিম চ্যাটার্জী ষ্ট্রীট, কলিকাতা-৭৩
4. ↑  Thanissaro Bhikkhu (trans.) *Samaññaphala Sutta: The Fruits of the Contemplative Life* (1997)

আরো পড়ুন
---------

* Bhaskar, Bhagchandra Jain (1972). *Jainism in Buddhist Literature*. Alok Prakashan: Nagpur. Available on-line at .
* Ñāṇamoli, Bhikkhu (trans.) and Bhikkhu Bodhi (ed.) (2001). *The Middle-Length Discourses of the Buddha: A Translation of the Majjhima Nikāya*. Boston: Wisdom Publications. আইএসবিএন ০-৮৬১৭১-০৭২-X.
* Rhys Davids, T.W. & William Stede (eds.) (1921-5). *The Pali Text Society’s Pali–English Dictionary*. Chipstead: Pali Text Society.
* Walshe, Maurice O'Connell (trans.) (1995). *The Long Discourses of the Buddha: A Translation of the Dīgha Nikāya*. Somerville: Wisdom Publications. আইএসবিএন ০-৮৬১৭১-১০৩-৩.

| * দে
* স
গৌতম বুদ্ধের সমসাময়িক ছয়জন শাস্তা |
| --- |
| 
* পূরণ কস্সপ
* মক্খলি গোসাল
* অজিত কেশকম্বলী
* পকুধ কচ্চায়ন
* সঞ্জয় বেলট্ঠিপুত্ত
* নিগণ্ঠ ণাতপুত্ত

 |
***হিন্দ সমাচার*** একটি উর্দু দৈনিক পত্রিকা।  যা মুম্বইয়ে প্রচারিত হয়। এটি ১৯৮৮ সালে পাঞ্জাব কেশারি গ্রুপ দ্বারা শুরু করা তিনটি সংবাদপত্রের মধ্যে একটি ছিল। এই তিনটি সংবাদপত্রের সংমিশ্রণে সপ্তাহের অন্যান্য দিনগুলিতে ৯৭৫,০০০ অনুলিপি এবং সাপ্তাহিক ছুটিতে ১.০৫ মিলিয়ন অনুলিপির প্রচলন ছিল। প্রধান কার্যালয়টি মুম্বাইয়ের সিভিল লাইনে অবস্থিত এবং সংবাদপত্রটির জলন্ধর, আম্বালা এবং জম্মু থেকেও ছাপা হয়।

ইতিহাস
------

১৯৮০-এর দশকে পাঞ্জাব বিদ্রোহের সময়, সন্ত্রাসবিরোধী জগৎ নারায়ণ সন্ত্রাসীদের হাতেই নিহত হন। তাঁর পুত্র রমেশ চন্দর, পত্রিকার সম্পাদক, একটি 'শহীদ পরিবার তহবিল' (শহীদ পরিবার তহবিল) গঠন করেছিলেন। ১৯৮৩ সালে, যদিও তিনি নিজেও সন্ত্রাসীদের হাতে নিহত হন। সমস্ত পত্রিকায় মোটমাট ৬২ জন সংবাদপত্রের এজেন্ট, হকার, উপ-সম্পাদক এবং সিনিয়র-উপ-সম্পাদক সন্ত্রাসীদের হাতে নিহত হন। আজও, 'শহীদ পরিবার তহবিল' ভারত জুড়ে সন্ত্রাসী হামলায় ক্ষতিগ্রস্থদের তহবিল বিতরণ করে চলেছে। 

২০০৯ এর আগস্টে, হিন্দ সমাচার গ্রুপের প্রধান সম্পাদক বিজয় কুমার চোপড়া প্রেস ট্রাস্ট অফ ইন্ডিয়ার চেয়ারম্যান নির্বাচিত হয়েছিলেন।

তথ্যসূত্র
---------

1. ↑  প্রাতিষ্ঠানিক ওয়েবসাইট
2. ↑  "Punjab Kesari group surging ahead with ideologically and technologically sophisticated vision"  ওয়েব্যাক মেশিনে আর্কাইভকৃত ২৬ জানুয়ারি ২০১৮ তারিখে All about Newspaper, Vol # 3, No # 4, October - December 2008.
3. ↑  "Rs 19.5 Lakh Distributed Among Terror-Hit Families"। Outlook। ২১ মার্চ ২০১০। ৬ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১২।
4. ↑  "Plea to wipe out terror"। The Tribune। ২৮ নভেম্বর ২০০৫।
5. ↑  "V K Chopra of Hind Samachar elected as PTI Chairman"। The Hindu। ২৭ আগস্ট ২০০৯।

বহিঃসংযোগ
---------

* হিন্দ সমাচারের ওয়েবসাইট
**প্রক্রিয়া অনুকূলকরণ** হল একটি প্রক্রিয়া সামঞ্জস্য করার শৃঙ্খলা যাতে কোনও নির্দিষ্ট বাধা লঙ্ঘন না করে কিছু নির্দিষ্ট মানদণ্ডে অনুকূলকরণ (সর্বোত্তম বা সবচেয়ে কার্যকর ব্যবহার করা)। সর্বাধিক সাধারণ উদ্দেশ্যগুলি হল ব্যয় হ্রাস করা এবং প্রক্রিয়ার মধ্যে বস্তু চলাচল বা দক্ষতা সর্বাধিক করা। শিল্প সিদ্ধান্ত গ্রহণের ক্ষেত্রে এটি অন্যতম প্রধান পরিমাণগত সরঞ্জাম।

কোনও প্রক্রিয়া অনুকূলকরণ করার সময়, লক্ষ্য হল অন্য সকলকে তাদের আয়ত্তের মধ্যে রেখে, এক বা একাধিক প্রক্রিয়া নির্দিষ্টকরণ সর্বাধিক কার্যকরী করা। এটি করা যেতে পারে একটি প্রক্রিয়া খনন সরঞ্জাম ব্যবহার করে, সমালোচনামূলক ক্রিয়াকলাপগুলি এবং বাধা আবিষ্কার করে এবং কেবল সেগুলি সম্পাদন করে।

ক্ষেত্রসমূহ
-----------

মৌলিকভাবে, তিনটি মানদন্ড রয়েছে যা সর্বোত্তম কর্মক্ষমতা প্রভাবিত করতে সামঞ্জস্য করা যায়। এগুলো হলো:

* **সরঞ্জাম অনুকূলকরণ**

প্রথম পদক্ষেপটি হল সরঞ্জামগুলির বাধা শনাক্তকরণের জন্য প্রক্রিয়াধীন তথ্য পরীক্ষা করে বিদ্যমান সরঞ্জামগুলি তার সম্পূর্ণ উপকারে ব্যবহৃত হচ্ছে কিনা তা যাচাই করা।

* **প্রক্রিয়াধীন পদ্ধতি**

প্রক্রিয়াধীন পদ্ধতি ব্যক্তি থেকে ব্যক্তি বা স্থান থেকে স্থানে পৃথকভাবে পরিবর্তিত হতে পারে। কেন্দ্রটির স্বয়ংক্রিয়তা উল্লেখযোগ্যভাবে সহায়তা করতে পারে। প্রক্রিয়া পরিচালকেরা নিয়ন্ত্রণ গ্রহণ করে হাতেকলমে চালনা করলে স্বয়ংক্রিয়তা কোনও কাজে আসবে না।

* **নিয়ন্ত্রণ অনুকূলকরণ**

একটি রাসায়নিক প্রক্রিয়াজাতকরণ বা তেল শোধনাগারের মতো একটি সাধারণ প্রক্রিয়াকরণ কেন্দ্রে শত শত বা এমনকি হাজার হাজার নিয়ন্ত্রণ চক্র রয়েছে। প্রতিটি নিয়ন্ত্রণ চক্র প্রক্রিয়াটির একটি অংশ যেমন তাপমাত্রা, স্তর বা প্রবাহ বজায় রাখার নিয়ন্ত্রণের জন্য দায়ী।

যদি নিয়ন্ত্রণ চক্রটি যথাযথভাবে নকশা করা এবং মিল করা না থাকে তবে প্রক্রিয়াটি তার সর্বোত্তম কার্যক্ষমতার নীচে চলে। প্রক্রিয়াটি পরিচালনা করতে আরও ব্যয়বহুল হবে, এবং সরঞ্জাম অকালে নষ্ট হয়ে যাবে। প্রতিটি নিয়ন্ত্রণ চক্র সর্বোত্তমভাবে চালিত হওয়ার জন্য, সংবেদনশীল অংশ, গতিনিয়ন্ত্রক কল এবং সমস্যা শনাক্তকরণ গুরুত্বপূর্ণ। এটি ভালভাবে নথিভুক্ত করা হয়েছে যে ৩৫% এর বেশি নিয়ন্ত্রণ চক্রগুলিতে সাধারণত সমস্যা থাকে। কোনও প্রক্রিয়া শুরুতেই নিখুঁত হয় না। নিখুঁত হলো এক নিরন্তর প্রচেষ্টা যার জন্য প্রয়োজন ত্রুটি এবং উন্নতির পরে সৎ বিশ্লেষণ। []

পুরো কেন্দ্রটিকে ধারাবাহিকভাবে পর্যবেক্ষণ এবং অনুকূলকরণের প্রক্রিয়াটিকে কখনও কখনও কর্মক্ষমতা তদারকি বলা হয়।

আরও দেখুন
---------

* কাচের বৈশিষ্ট্য গণনা, বেশ কয়েকটি বৈশিষ্ট্যের অনুকূলকরণ
* পানির উৎপাদনশীলতা অনুকূল করতে ঘাটতি সেচ
* প্রক্রিয়া নকলকরণ
* তাগুচি পদ্ধতি

বহিঃসংযোগ
---------

* তাগুচি পদ্ধতির সাথে সম্পর্কিত পাঠ্যপুস্তকগুলি  ওয়েব্যাক মেশিনে আর্কাইভকৃত ২৬ জুলাই ২০২১ তারিখে
* ম্যাটলাবের জন্য টর্শি শিডিউলিং সরঞ্জাম পাত্রটি রুটিন ও লেখচিত্র সমাধান পদ্ধতির জন্য একটি অবাধে উপলভ্য সরঞ্জাম পাত্র।
* হিলস্টোরমার,নেল্ডার এবং মিএড দ্বারা সীমাবদ্ধ শিল্প ও গবেষণায় অনুকূলকরণের একটি সরঞ্জাম।
**প্রগতি প্রকাশন** (ইংরেজি: **Progress Publishers**) ছিল ১৯৩১ সালে প্রতিষ্ঠিত একটি মস্কো-ভিত্তিক সোভিয়েত প্রকাশন। এটি বিখ্যাত ছিল মার্কসবাদ-লেনিনবাদের নানা বিষয়ে বিভিন্ন ভাষায় প্রকাশিত বইয়ের জন্য।

প্রগতি প্রকাশন বিশেষভাবে "সোভিয়েত ইউনিয়নের সংক্ষিপ্ত ইতিহাস" এবং সামাজিক-রাজনৈতিক জ্ঞানের অ-আ-ক-খ সিরিজ বইগুলোর জন্য বিখ্যাত ছিল। সামাজিক-রাজনৈতিক জ্ঞানের অ-আ-ক-খ সিরিজের বইগুলোর নাম হতো *দর্শন কী*, *অর্থশাস্ত্র কী*, *শ্রম কী* ইত্যাদি ধরনের। এই প্রকাশন আরও প্রকাশ করেছিল বিদেশি ভাষার পাঠকদের জন্য অনেক বিজ্ঞান, শিল্প, সাহিত্য, রাজনীতি, শিশুতোষ, ধ্রুপদী বইসমূহ।

এই প্রকাশনের একটি সাধারণ বৈশিষ্ট্য ছিল যে সমস্ত বইয়ের শেষে "পাঠকদের প্রতি" একটি অনুরোধ থাকত। সেই অনুরোধে মতামত ও পরামর্শ চাওয়া হত। ভাষাটি ছিল এরকম:

|  |  |  |
| --- | --- | --- |
| "| পাঠকদের প্রতি, 
বইটির বিষয়বস্তু, অনুবাদ ও অঙ্গসজ্জার বিষয়ে আপনাদের পরামর্শ পেলে প্রকাশালয় বাধিত হবে। অন্যান্য পরামর্শও সাদরে গ্রহণীয়। আমাদের ঠিকানা: ২১ জুবোভস্কি বুলভার, মস্কো, সোভিয়েত ইউনিয়ন। | "|

আরও দেখুন
---------

* Books প্রবেশদ্বার

* Lawrence and Wishart

তথ্যসূত্র
---------

1. ↑  Polevoi, Boris (১৯৬৭)। *A Story About a Real Man*। Moscow: Progress Publishers।



  

টেমপ্লেট:Publish-corp-stub
টেমপ্লেট:Soviet-stub
**মঙ্গলাচরণ চট্টোপাধ্যায়**  (১৭ জুন ১৯২০ - ২০ এপ্রিল ২০০৩) ছিলেন বামপন্থী গোষ্ঠীর একজন শক্তিশালী কবি। বিংশ শতকের চল্লিশের দশকে প্রতিবাদী আন্দোলনের নির্যাস নিয়ে কবি হিসাবে আত্মপ্রকাশ কমিউনিস্ট মতাদর্শে অনুপ্রাণিত মঙ্গলাচরণের। তিনি প্রগতি লেখক সংঘের সঙ্গে যুক্ত ছিলেন।

জন্ম ও প্রারম্ভিক জীবন
----------------------

মঙ্গলাচরণের জন্ম বৃটিশ ভারতের অধুনা বাংলাদেশের  যশোর জেলার নলডাঙা গ্রামে। পিতা সুরেশচন্দ্র চট্টোপাধ্যায় এবং মাতা প্রতিমা দেবী। তার পৈতৃক নিবাস ছিল অধুনা পশ্চিমবঙ্গের উত্তর চব্বিশ পরগনা জেলার বাদু মহেশ্বরপুরে। ১৯৩৭ খ্রিস্টাব্দে কলকাতার মিত্র ইনস্টিটিউশন থেকে ম্যাট্রিক পাশ করেন। প্রেসিডেন্সি কলেজ থেকে আইএসসি ও বিএসসি পাশ করে কারমাইকেল মেডিক্যাল কলেজে তিন বছর পড়ে ১৯৪৪ খ্রিস্টাব্দে ডাক্তারি পড়া ছেড়ে দেন। ওই সময়ে ভারতের কমিউনিস্ট পার্টির সান্নিধ্যে আসেন এবং ১৯৪৫ খ্রিস্টাব্দে সদস্যপদ নিয়ে সর্বক্ষণের কর্মী হন।

কর্মজীবন
--------

বিদ্যালয়ে পড়াশোনার সময় কবিতাচর্চায় হাতেখড়ি হলেও ১৯৪৪ খ্রিস্টাব্দে 'পরিচয়' পত্রিকায় প্রকাশিত 'মেঘবৃষ্টিঝড়' কবিতাটি তাঁকে কবিখ্যাতি এনে দেয়।  চল্লিশের দশকের প্রতিবাদী আন্দোলন আর তার সমাজমনস্কতাই সাফল্য প্রদান করে। স্বাধীনতার পরের বছরেই প্রকাশিত হয় তাঁর *তেলেঙ্গানা ও অন্যান্য কবিতা।* তার *কথা চুপচাপ* কবিতার এক অধ্যায়ের নাম "বন্যাদুর্গত মুর্শিদাবাদের কৃষকের কান্না শুনে" এবং পরের অধ্যায়ের নাম "আহত সন্তান বুকে ভিয়েতনামী মানুষের যুক্তকর ছবি দেখে" লেখা। তাঁর কবিতা সম্পর্কে শিশিরকুমার দাশের মন্তব্য করেন -

> "রোমান্টিকতা ও সমাজমনস্কতা, ব্যক্তিগত উচ্চারণ ও জনকবিতার সমন্বয় ঘটেছে তাঁর রচনায়।"
> 
> 
> 

মঙ্গলাচরণ ১৯৪৪ খ্রিস্টাব্দ হতে ১৯৪৯ খ্রিস্টাব্দ পর্যন্ত প্রগতি লেখক সংঘের সঙ্গে যুক্ত ছিলেন। তিনি ১৯৫০-৫১ খ্রিস্টাব্দ এবং ১৯৫৬-৬৫ খ্রিস্টাব্দ সময়ে "পরিচয়" পত্রিকার সম্পাদনা করতেন। পত্রিকা সম্পাদনা ও কবিতা লেখা ইত্যাদির সঙ্গে শিক্ষকতাও করেছেন। পরবর্তীতে ১৯৭০ খ্রিস্টাব্দ হতে ১৯৭৪ খ্রিস্টাব্দে তিনি সোভিয়েত তথ্যকেন্দ্রে অনুবাদকের কাজ নিয়ে মস্কো যান। সেখানে প্রগতি প্রকাশনে ১৯৮০ খ্রিস্টাব্দ পর্যন্ত কাজ করেন। শেষে ভারতে ফিরে কবিতা লেখা ও সাহিত্যচর্চাই করেছেন। তাঁর রচিত কবিতা গ্রন্থগুলির মধ্যে উল্লেখযোগ্য গ্রন্থগুলি হল-

* *স্নায়ু*
* *মনপবন* (১৯৪২)
* *ঘুমপাড়ানি ছড়া*
* *তেলেঙ্গানা ও অন্যান্য কবিতা* (১৯৪৮)
* *হায় ছায়াবৃতা*
* *মেঘ বৃষ্টি ঝড়* (১৯৫১)
* *কটি কবিতা ও একলব্য* (১৯৫৯)
* *কোথাও যাওয়ার কথা ছিল*
* *সূর্যের সাম্রাজ্য ভিনদেশ* ইত্যাদি।

তাঁর সম্পাদিত গ্রন্থ হল *মানুষের সপক্ষে*

সম্মাননা
--------

কবি মঙ্গলাচরণ ১৯৯১ খ্রিস্টাব্দে তাঁর "স্বনির্বাচিত কবিতা সংকলন" গ্রন্থের জন্য  পশ্চিমবঙ্গ সরকারের সাহিত্য পুরস্কার- রবীন্দ্র পুরস্কার লাভ করেন।

জীবনাবসান
---------

কবি মঙ্গলাচরণ ২০০৩ খ্রিস্টাব্দের ২০শে এপ্রিল প্রয়াত হন।

তথ্যসূত্র
---------

1. 1 2  শিশিরকুমার দাশ (২০১৯)। *সংসদ বাংলা সাহিত্যসঙ্গী*। সাহিত্য সংসদ, কলকাতা। পৃষ্ঠা ১৬১। আইএসবিএন 978-81-7955-007-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
2. 1 2  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২৯০, আইএসবিএন ৯৭৮-৮১-৭৯৫৫-২৯২-৬
3. ↑  "কলকাতার কড়চা - শতবর্ষ"। সংগ্রহের তারিখ ২০২১-১১-০৯।
**ঙ্গাগ-দ্বাং-ব্ক্রা-শিস** (ওয়াইলি: *ngag dbang bkra shis*) (১৬৭৮-১৭৩৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ব্সে-ত্শাং রিন-পো-ছে (ওয়াইলি: *bse tshang rin po che*) উপাধিধারী বৌদ্ধ লামা ছিলেন। তিনি তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের (তিব্বতি: བླ་བྲང་བཀྲ་ཤིས་འཁྱིལ་, ওয়াইলি: *bla-brang bkra-shis-'khyil*) দ্বিতীয় প্রধান ছিলেন।

জন্ম ও শিক্ষা
-------------

ঙ্গাগ-দ্বাং-ব্ক্রা-শিস ১৬৭৮ খ্রিষ্টাব্দে তিব্বতের রেব-কোং (ওয়াইলি: *reb kong*) অঞ্চলে জন্মগ্রহণ করেন। তার পিতার নাম ছিল রিন-ছেন-স্ক্যাব্স (ওয়াইলি: *rin chen skyabs*) এবং মাতার নাম ছিল স্ন্যিং-মো-ব্যাম্স (ওয়াইলি: *snying mo byams*)। ম্গার-গোং-ত্শে-ব্র্তান-র্গ্যা-ম্ত্শো (ওয়াইলি: *mgar gong tshe brtan rgya mtsho*) নামক বৌদ্ধ ভিক্ষু তাকে শিক্ষার্থীর শপথ প্রদান করেন। ষোল বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ঙ্গাগ-দ্বাং-ব্রত্সোন-'গ্রুস (ওয়াইলি: *ngag dbang brtson 'grus*) নামক প্রথম 'জাম-দ্ব্যাংস-ব্ঝাদ-পা (ওয়াইলি: *'jam-dbyangs bzhad-pa*), দোন-গ্রুব-র্গ্যা-ম্ত্শো (ওয়াইলি: *don grub rgya mtsho*), 'ওদ-জের-র্গ্যা-ম্ত্শো (ওয়াইলি: *od zer rgya mtsho*), তার উল্লেখযোগ্য শিক্ষক ছিলেন। পরবর্তীকালে ঙ্গাগ-দ্বাং-ব্রত্সোন-'গ্রুস তাকে ভিক্ষুর শপথ প্রদান করেন। উনত্রিশ বছর বয়সে তিনি গ্যুমে তন্ত্র মহাবিদ্যালয়ে ভর্তি হন। এই সময় ঙ্গাগ-দ্বাং-ব্রত্সোন-'গ্রুস ছাড়া দ্গে-'দুন-ফুন-ত্শোগ্স (ওয়াইলি: *Dge 'dun phun tshogs*) নামক পঞ্চাশতম দ্গা'-ল্দান-খ্রি-পা তার শিক্ষক ছিলেন।

পরবর্তী জীবন
------------

১৭০৯ খ্রিষ্টাব্দে তিনি ঙ্গাগ-দ্বাং-ব্রত্সোন-'গ্রুসকে আমদো অঞ্চলে ব্লা-ব্রাং-ব্ক্রা-শিস-'খ্যিল বৌদ্ধবিহার প্রতিষ্ঠা করতে সহায়তা করেন। ১৭১৯ খ্রিষ্টাব্দে তিনি এই বিহারের দ্বিতীয় প্রধান হিসেবে দায়িত্ব গ্রহণ করেন ও উনিশ বছর এই পদে থাকেন। এই সময় ব্লো-ব্জাং-গ্নাস-ব্র্তান-ব্র্ত্সোন-'গ্রুস (ওয়াইলি: *blo bzang gnas brtan brtson 'grus*) নামক ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তম প্রধান তার উল্লেখযোগ্য শিষ্য ছিলেন।

তথ্যসূত্র
---------

1. 1 2  Dorje, Sonam (2011-04)। "The First Setsang, Ngawang Tashi"। *The Treasury of Lives: Biographies of Himalayan Religious Masters*। সংগ্রহের তারিখ 2014-07-16।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Nietupski, Paul. 2011. Labrang Monastery: A Tibetan Buddhist Community on the Inner Asian Borderlands, 1709-1958. Plymouth: Lexington Books.

|
|  |
| পূর্বসূরী--- | **ঙ্গাগ-দ্বাং-ব্ক্রা-শিস  প্রথম ব্সে-ত্শাং রিন-পো-ছে** | উত্তরসূরীঙ্গাগ-দ্বাং-'জাম-দ্ব্যাংস-ব্ক্রা-শিস |
|

|
|  |
| পূর্বসূরীঙ্গাগ-দ্বাং-ব্রত্সোন-'গ্রুস | **ঙ্গাগ-দ্বাং-ব্ক্রা-শিস  ব্লা-ব্রাং-ব্ক্রা-শিস-'খ্যিল বৌদ্ধবিহারের দ্বিতীয় প্রধান** | উত্তরসূরীব্লো-ব্জাং-দোন-গ্রুব |
|

| * দে
* স
ব্সে-ত্শাং রিন-পো-ছে |
| --- |
| 
* ১) ঙ্গাগ-দ্বাং-ব্ক্রা-শিস
* ২) ঙ্গাগ-দ্বাং-'জাম-দ্ব্যাংস-ব্ক্রা-শিস
* ৩) ব্লো-ব্জাং-ব্ক্রা-শিস-রাব-র্গ্যাস
* ৪) ব্লো-ব্জাং-ব্ক্রা-শিস-ব্স্তান-পা'ই-র্গ্যাল-ম্ত্শান
* ৫) ব্লো-ব্জাং-ব্ক্রা-শিস-'ফ্রিন-লাস-র্গ্যা-ম্ত্শো
* ৬) ব্লো-ব্জাং-দ্পাল-ল্দান-ছোস-ক্যি-র্দো-র্জে

 |
**রামতনু লাহিড়ী ও তৎকালীন বঙ্গসমাজ**  শিবনাথ শাস্ত্রী রচিত একটি গ্রন্থ। এটি তার লেখা অন্যতম শ্রেষ্ঠ প্রবন্ধ পুস্তক। গ্রন্থটি ১৯ শতকের বাঙ্গালীর সমাজ-সংস্কৃতি-রাষ্ট্রনীতির এক উৎকৃষ্ট নির্ভরযোগ্য দলিল রূপে পরিচিত।

১৩ই আগস্ট ১৮৯৮ সালে রামতনু লাহিড়ীর জীবনাবসান ঘটে। তার শ্রাদ্ধবাসরে অনেকের সঙ্গে রামতনু লাহিড়ীর পুত্র শরৎকুমারও তার পিতার একটি জীবনী লেখার জন্য শিবনাথ শাস্ত্রী মহাশয়কে অনুরোধ করেন। রামতনুর মৃত্যুর তিন বছর পর ১৯০১ সালে শিবনাথ শাস্ত্রী এই গ্রন্থটি রচনায় প্রবৃত্ত হন। ১৯০৩ সালে গ্রন্থরচনা শেষ হয়।

রামতনু লাহিড়ীর সঙ্গে শিবনাথ শাস্ত্রীর পরিচয় ২২শে আগস্ট ১৮৬৯ সালে ও তার পর থেকে তা দীর্ঘ ২৯ বছরের গাঢ় পরিচয় ঘনীভূত হয়েছিল। প্রথমে শাস্ত্রী মশাই শুধু মাত্র রামতনু লাহিড়ীর জীবনী লিখবেন ভেবেছিলেন। কিন্তু পরে তিনি দেখেছিলেন ১৮১৩ সাল থেকে ১৮৯৮ সাল পর্যন্ত রামতনু লাহিড়ীর জীবন ১৯ শতকের বাঙ্গালীর সমাজ-সংস্কৃতি-রাষ্ট্রনীতির ইতিহাসের সঙ্গে নিবিড়ভাবে সম্পৃক্ত। তাই পরে ‘তৎকালীন বঙ্গসমাজ’ যুক্ত করেন।

স্বভাবতই রামতনু লাহিড়ীর জীবনীসূত্রে ১৯ শতকের যেসব মনীষী নবজাগরণের সাথে প্রত্যক্ষ বা অপ্রত্যক্ষভাবে জড়িত ছিলেন তারাও এই গ্রন্থে স্থান পেয়েছেন। জীবনীগ্রন্থ হিসাবে রচিত হলেও বইটির মূল্য যে এর ঐতিহাসিকতায় এ সম্পর্কে তিনি সচেতন ছিলেন। তাই গ্রন্থটির দ্বিতীয় সংস্করণের ভূমিকায় তিনি লিখেছিলেন-

|  |  |  |
| --- | --- | --- |
| "| মনে এই একটা সন্তোষ রহিল যে, বঙ্গদেশের সামাজিক ইতিবৃত্তের কয়েক অধ্যায়ের আলোচ্য বিষয়ের কিয়দংশ রাখিয়া গেলাম; এবং যে সকল মানুষ জন্মিয়া বঙ্গদেশকে লোকচক্ষে উন্নত় করিয়াছেন তাঁহাদের জীবনের স্থূল কথা রাখিয়া গেলাম। | "|

অন্যদিকে গ্রন্থটি ছিল এক শতাব্দী ব্যাপী বাঙ্গালীর অনুশীলিত প্রাচ্য ও পাশ্চাত্য চিন্তার সমন্বায়িত ইতিহাস। গ্রন্থটির ইংরাজি অনুবাদক স্যার রোপার লেথব্রিজতাই মন্তব্য করেছেন–

|  |  |  |
| --- | --- | --- |
| "| The pandit’s work is quite the most scholarly book of its kind, as well as the most serious and sustained effort to combine, in a biographical work, original and Western modes of thought that has yet appeared in Bengali. | "|

তথ্যসূত্র
---------

1. ↑  বাংলাপেডিয়া শিবনাথ শাস্ত্রী
2. ↑  *শিবনাথ শাস্ত্রী* –বারিদবরণ ঘোষ, সাহিত্য অকাদেমি - পৃষ্টা-২৭-২৮
3. ↑  শিবনাথ শাস্ত্রী –বারিদবরন ঘোষ-সাহিত্য অকাদেমি - পৃষ্টা-৫০
4. ↑  শিবনাথ শাস্ত্রী –বারিদবরন ঘোষ-সাহিত্য অকাদেমি - পৃষ্টা-২৭-২৮
5. ↑  শিবনাথ শাস্ত্রী –বারিদবরন ঘোষ-সাহিত্য অকাদেমি - পৃষ্টা-২৮
6. ↑  A History of the Renaissance in Bengal : Ramtanu Lahiri: Brahman and Reformer/Sivanath Sastri

বাংলা উইকিসংকলনে এই নিবন্ধ সম্পর্কে আদি লেখা রয়েছে:
**রামতনু লাহিড়ী ও তৎকালীন বঙ্গসমাজ**
**মুন্তাজির আ-জাইদি** (আরবি: منتظر الزيدي‎‎ منتظر الزيدي) হলেন একজন ইরাকি সম্প্রচার-সাংবাদিক, যিনি ইরাকি-মালিকানাধীন মিশর-ভিত্তিক আল-বাগদাদিয়া টিভির সংবাদদাতা হিসাবে কাজ করেছিলেন। ২০১১ সালের ফেব্রুয়ারি থেকে তিনি একটি লেবানিজ টিভি চ্যানেলে কাজ করছেন।

২০০৪ সালের ১৪ ডিসেম্বর আল-জাইদি বাগদাদে একটি প্রেস কনফারেন্স চলাকালীন তৎকালীন মার্কিন প্রেসিডেন্ট জর্জ ডব্লিউ বুশের চেহারায় তার জুতা নিক্ষেপ করে চিৎকার করে বলেছিলেন, "হে কুকুর, এটি ইরাকি জনগণের কাছ থেকে একটি বিদায়ী চুম্বন।" তখন আল-জাইদি মারাত্মক আহত হয়েছিলেন। কারণ জুতা নিক্ষেপ করার অপরাধে তাকে পুলিশি হেফাজতে নেওয়া হয়েছিল এবং কিছু সূত্র বলেছিল যে, প্রাথমিক আটকের সময় তাকে নির্যাতন করা হয়েছিল।  এরপর একটি ইরাকি জাদুঘরে তার সেই জুতা সংরক্ষণ করে রাখার জন্য গোটা মধ্যপ্রাচ্য জুড়ে নিলাম ডাকা হয়েছিল। কিন্তু মার্কিন ও ইরাকি নিরাপত্তা বাহিনী পরবর্তীতে তার জুতাগুলো গায়েব করে ফেলে। আল জাইদির সেই জুতা নিক্ষেপ বিশ্বজুড়ে রাজনৈতিক প্রতিবাদের অনেক ঘটনাকে অনুপ্রাণিত করেছিল। ২০০৭ সালের ১৬ নভেম্বর আল-জাইদিকে বাগদাদ থেকে অজ্ঞাত আততায়ীরা অপহরণ করে। তিনি এর আগেও তিনি দুইবার মার্কিন যুক্তরাষ্ট্রের সশস্ত্র বাহিনী কর্তৃক গ্রেফতার হন।

সেই ঘটনার বিচারে আল-জাইদির পক্ষে ইরাকি বার অ্যাসোসিয়েশনের প্রধান প্রতিনিধিত্ব করেছিলেন। ২০০৯ সালের ৯ ফেব্রুয়ারি ইরাকের সেন্ট্রাল ক্রিমিনাল কোর্টে দীর্ঘ 90 মিনিট যাবত আল জাইদির বিচারকার্য চলে। এরপর ২০০৯ সালের "একটি সরকারী সফরে একজন বিদেশী রাষ্ট্রপ্রধানকে আক্রমণ করার" অপরাধে তাকে তিন বছরের কারাদণ্ড দেওয়া হয়। ৭ এপ্রিল সাজা তিন বছর থেকে কমিয়ে এক বছর করা হয়। এরপর নয় মাস কারাগারে থাকার পর ভালো আচরণের জন্য ২০০৯ সালের ১৫ সেপ্টেম্বর তিনি মুক্তি পান। মুক্তির পর কারাগারে পাওয়া তার আঘাতের চিকিৎসা চলাকালীন তিনি বলেন যে, তিনি (ইরাক যুদ্ধে এতিমদের জন্য) একটি এতিমখানা, একটি শিশু হাসপাতাল এবং একটি চিকিৎসাকেন্দ্র নির্মাণের পরিকল্পনা করেছেন, যা বিনামূল্যে চিকিৎসা প্রদান করবে এবং ইরাকি ডাক্তার এবং চিকিৎসাকর্মীদের দ্বারা পরিচালিত হবে"।

তথ্যসূত্র
---------

1. ↑  Banerjee, Debesh (৯ ফেব্রুয়ারি ২০১১)। "Bush shoe-thrower may get Delhi invite to watch himself on stage"। *Indian Express*। সংগ্রহের তারিখ ৩০ ডিসেম্বর ২০১১।
2. ↑  "Bush shoe-thrower 'tortured'"। Al Jazeera। ১৭ ডিসেম্বর ২০০৮। সংগ্রহের তারিখ ৩০ ডিসেম্বর ২০১১।
3. ↑  Khaled, Abu Toameh (১৫ ডিসেম্বর ২০০৮)। "Iraqi who threw shoes at Bush hailed as Arab hero"। *Middle East*। Jerusalem Post।
4. ↑  "Iraqi journalist's shoes destroyed, says judge"। Dawn.com। ১৯ ডিসেম্বর ২০০৮। সংগ্রহের তারিখ ২৭ ফেব্রুয়ারি ২০১৭।
5. ↑  "Iraqi journalist's shoes destroyed after Bush attack"। ABC News Australia। ১৮ ডিসেম্বর ২০০৮। সংগ্রহের তারিখ ২৭ ফেব্রুয়ারি ২০১৭।
6. ↑  "A shoe-throwing president?"। Folha Online। ১২ জানুয়ারি ২০০৯। সংগ্রহের তারিখ ২০ ডিসেম্বর ২০০৮।
7. ↑  Bradley, Simon (১৯ অক্টোবর ২০০৯)। "Iraqi shoe-thrower launches Geneva-based agency"। *Swissinfo*। ২৬ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০০৯।
**মঙ্গোলিয়ার জাতীয় জাদুঘর** ( মঙ্গোলীয়: Монголын үндэсний түүхийн музей ); পূর্বে মঙ্গোলিয়ান ইতিহাসের জাতীয় জাদুঘরটি উলানবাটরে অবস্থিত। এটি নিজেকে "একটি সাংস্কৃতিক, বৈজ্ঞানিক এবং শিক্ষামূলক সংস্থা হিসাবে চিহ্নিত করে, যা দায়িত্ব বস্তুর সংগ্রহ, যত্ন এবং ব্যাখ্যা করা।"

ইতিহাস
------

মঙ্গোলিয়ার প্রথম জাদুঘর, মঙ্গোলিয়ান জাতীয় জাদুঘর (বর্তমানে মঙ্গোলিয়ান প্রাকৃতিক ইতিহাস জাদুঘর ), ১৯২৪ সালে প্রতিষ্ঠিত হয়েছিল। যেমন রাশিয়ান পন্ডিত পাইটর কোজলভ, ভি.আই. লিসোভস্কি, এ.ডি. সিমুকভ, এবং আমেরিকান গবেষক রায় চ্যাপম্যান অ্যাণ্ড্রুজ জাদুঘর এর প্রথম দিকের সংগ্রহগুলি এবং চিত্র প্রদর্শনীতেও অবদান রাখেন।

প্রদর্শনীতে প্রাগৈতিহাসিক, প্রাক-মঙ্গোল সাম্রাজ্যের ইতিহাস, মঙ্গোল সাম্রাজ্য, কিং শাসনের সময় মঙ্গোলিয়া, নৃতাত্ত্বিক এবং ঐতিহ্যগত জীবন এবং বিংশ শতাব্দীর ইতিহাস অন্তর্ভুক্ত রয়েছে। নৃতাত্ত্বিক সংগ্রহে বিভিন্ন মঙ্গোলীয় জাতিগোষ্ঠীর ঐতিহ্যবাহী পোশাক এবং স্নাফ বোতলের উল্লেখযোগ্য প্রদর্শন রয়েছে। বেশিরভাগ প্রদর্শনীতে মঙ্গোলিয়ান এবং ইংরেজি উভয় ভাষায় লেবেল লাগানো রয়েছে। জাদুঘরটি প্রতি বছর ্ঠানের অভ্যন্তরীণ জার্নালের এক বা একাধিক সংখ্যা প্রকাশ করে, রাশিয়ান এবং ইংরেজি সহ মঙ্গোলিয়ান এবং বিদেশী ভাষায় নিবন্ধগুলি সহ।

মঙ্গোলিয়ার জাতীয় জাদুঘরের উৎপত্তি ১৯২৪ সালে, যখন একটি জাতীয় জাদুঘরের জন্য প্রথম সংগ্রহ শুরু হয়েছিল। জাদুঘরের বর্তমান ভবনটি ১৯৭১ সালে নির্মিত হয়েছিল, যখন এটি বিপ্লবের জাদুঘর হিসাবে নির্মিত হয়েছিল। এপ্রিল ২০০৮ থেকে জাদুঘরটির নামকরণ করা হয়েছে মঙ্গোলিয়া জাতীয় জাদুঘর হিসাবে। স্থায়ী সংগ্রহ: মঙ্গোলিয়া জাতীয় জাদুঘর হল দেশের বৃহত্তম জাদুঘর এবং এতে মধ্য এশিয়ার ইতিহাস এবং প্রাগৈতিহাসিক থেকে ২০ শতকের শেষ পর্যন্ত মঙ্গোলিয়ার ইতিহাস সম্পর্কিত ৫৭,০০০ টিরও বেশি বস্তু সামগ্রীর একটি সংগ্রহ রয়েছে, যেখানে সংগৃহীত নিদর্শনগুলির একটি অংশ প্রদর্শনে রয়েছে। দশটি প্রদর্শনী হল রয়েছে। একটি সংগ্রহে বিভিন্ন মঙ্গোলীয় জাতিগোষ্ঠীর ঐতিহ্যবাহী পোশাকের উল্লেখযোগ্য প্রদর্শন রয়েছে, স্টার যুদ্ধসমূciv প্রভাবের জন্য আপনার নজর রাখুন।

সমাজতান্ত্রিক যুগে, ঐতিহাসিক, নৃতাত্ত্বিক, প্রাকৃতিক ইতিহাস এবং প্যালিওন্টোলজিকালের সমস্ত সংগ্রহ ১৯৫৬ সালে নির্মিত স্টেট সেন্ট্রাল মিউজিয়ামের ভবনে রাখা হয়েছিল। ঐতিহাসিক সংগ্রহটি 3টি অঞ্চলে বিভক্ত: প্রত্নতাত্ত্বিক; মঙ্গোলিয়া মধ্যযুগীয় ইতিহাস; এবং আধুনিক ঐতিহাসিক বস্তু এবং ফটোগ্রাফি, রেকর্ডিং এবং নথি।

আরও দেখুন
---------

* মঙ্গোলিয়ার জাদুঘরের তালিকা

তথ্যসূত্র
---------



1. ↑  "National Museum of Mongolia" (ইংরেজি ভাষায়)। ৩০ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০২১।

বহিঃসংযোগ
---------

* জাদুঘরের ওয়েবসাইট
* গুগল কালচারাল ইনস্টিটিউটে মঙ্গোলিয়ার জাতীয় জাদুঘর
**ঙ্গাগ-দ্বাং-য়ে-শেস-র্গ্যা-ম্ত্শো** (ওয়াইলি: *ngag dbang ye shes rgya mtsho*) (১৬৮৬-?১৭২০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ দলাই লামা হিসেবে অধিষ্ঠিত হলেও তিব্বতীদের দ্বারা স্বীকৃতি লাভ করেননি।

সংক্ষিপ্ত পরিচয়
----------------

কোশোত মঙ্গোল নেতা ল্হাজাং খান তিব্বত আক্রমণ করে তিব্বতের রাজপ্রতিনিধি সাংস-র্গ্যাস-র্গ্যা-ম্ত্শোকে হত্যা করেন এবং ত্শাংস-দ্ব্যাংস-র্গ্যা-ম্ত্শো নামক ষষ্ঠ দলাই লামাকে গৃহবন্দী করার পর ১৭০৬ খ্রিষ্টাব্দের ২৮শে জুন নিজের পুত্র মোনপা পেকার দ্জিনপাকে ষষ্ঠ দলাই লামা রূপে অধিষ্ঠিত করেন। পঞ্চম পাঞ্চেন লামা ব্লো-ব্জাং-য়ে-শেস মঙ্গোলদের দাবীমত মোনপা পেকার দ্জিনপাকে ষষ্ঠ দলাই লামা রূপে স্বীকার করে নেন এবং তার নতুন নাম রাখেন ঙ্গাগ-দ্বাং-য়ে-শেস-র্গ্যা-ম্ত্শো। কিন্তু তিব্বতের দ্গে-লুগ্স সম্প্রদায়ের অধিকাংশ ভিক্ষু এই বিতর্কে মঙ্গোল বংশীয় এই নতুন দলাই লামাকে স্বীকৃতি দান করেননি। ১৭১৭ খ্রিষ্টাব্দে দ্জুঙ্গার মোঙ্গল সেনাবাহিনী কোশোত মঙ্গোল নেতা ল্হাজাং খানের বিরুদ্ধে তিব্বত আক্রমণ করলে ল্হাজাং খানের মৃত্যু হয় এবং ঙ্গাগ-দ্বাং-য়ে-শেস-র্গ্যা-ম্ত্শোকে পঞ্চম পাঞ্চেন লামা লাসা থেকে সরিয়ে দিতে সক্ষম হন। তিনি চাকপোরি নামক স্থানে একজন সাধারণ ভিক্ষুর বেশে জীবনযাপন করেন এবং ১৭২০ খ্রিষ্টাব্দে চীনারা তাকে বেজিং শহরে নিয়ে গেলে সেখানে তার মৃত্যু ঘটে।

তথ্যসূত্র
---------

1. ↑  Namgyal, Tsering (2011-04)। "The Fifth Paṇchen Lama, Lobzang Yeshe"। *The Treasury of Lives: Biographies of Himalayan Religious Masters*। সংগ্রহের তারিখ 2014-21-05।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=` (সাহায্য)

| * দে
* স
দলাই লামা |
| --- |
| দ্গে-'দুন-গ্রুবদ্গে-'দুন-গ্রুব | 
* ১) দ্গে-'দুন-গ্রুব
* ২) দ্গে-'দুন-র্গ্যা-ম্ত্শো
* ৩) ব্সোদ-নাম্স-র্গ্যা-ম্ত্শো
* ৪) য়োন-তান-র্গ্যা-ম্ত্শো
* ৫) ঙ্গাগ-দ্বাং-ব্লো-ব্জাং-র্গ্যা-ম্ত্শো
* ৬) ত্শাংস-দ্ব্যাংস-র্গ্যা-ম্ত্শো (ঙ্গাগ-দ্বাং-য়ে-শেস-র্গ্যা-ম্ত্শো - অস্বীকৃত)
* ৭) ব্স্কাল-ব্জাং-র্গ্যা-ম্ত্শো
* ৮) ব্যাম্স-স্পেল-র্গ্যা-ম্ত্শো
* ৯) লুং-র্তোগ্স-র্গ্যা-ম্ত্শো
* ১০) ত্শুল-খ্রিম্স-র্গ্যা-ম্ত্শো
* ১১) ম্খাস-গ্রুব-র্গ্যা-ম্ত্শো
* ১২) 'ফ্রিন-লাস-র্গ্যা-ম্ত্শো
* ১৩) থুব-ব্স্তান-র্গ্যা-ম্ত্শো
* ১৪) ব্স্তান-'দ্জিন-র্গ্যা-ম্ত্শো

 | Tenzin Gyatso, 14th Dalai Lama |
হাতির ঝিল, ঢাকা
**ঝিল** এক প্রকারের লম্বা আকৃতির জলাশয়, যা বিল অপেক্ষা ক্ষুদ্রাকৃতির। এগুলো সাধারণতঃ চারিপাশে আবদ্ধ হয়ে থাকে এবং সারাবছর তাতে কিছুটা হলেও পানি থাকে। প্রকৃতপক্ষে এটি প্রবহমান কোন নদীর পরিত্যক্ত খাত।

ব্যুৎপত্তি
----------

ঝিল মূলতঃ একটি আঞ্চলিক শব্দ, যা প্রকৃতপক্ষে একটি অশ্বক্ষুরাকৃতি হ্রদ।

উৎপত্তি
-------

ঝিল দুটি উপায়ে সৃষ্টি হয়ঃ

1. নদী গতিপথ পরিবর্তন করায় পুরাতন গতিপথে ধীরে ধীরে পলিসঞ্চিত হয়ে পথের মুখ সম্পূর্ণভাবে বন্ধ হয়ে যাওয়ায় মূলনদী হতে সম্পূর্ণরূপে বিছিন্ন হয়ে ঝিলে পরিণত হয়;
2. নদী বাঁকা পথ পরিবর্তন করে সরল পথে প্রবাহিত হওয়ায় পুরাতন পথটির দুদিক বন্ধ হয়ে বিছিন্ন হয়ে ঝিলে পরিণত হয়।

অবস্থান
-------

ঝিল সাধারণতঃ নদীর গতিপথ পরিবর্তনের মাধ্যমে সৃষ্টি হয় বলে যেসব অঞ্চলে নদীর গতি দ্রুত পরিবর্তিত হয় সেসব অঞ্চলে ঝিল দেখা যায়; যেমনঃ ভারতীয় উপমহাদেশের দক্ষিণ-পশ্চিমাংশের গাঙ্গেয় বদ্বীপ এলাকা।

ব্যবহার
-------

ঝিলগুলো বর্ষা মৌসুমে গভীরভাবে প্লাবিত হওয়ায় এগুলো হতে প্রচুর মৎস্য আহরণ করা হয় এবং শুষ্ক মৌসুমে কৃষিকাজ ও গবাদি পশুর চারণক্ষেত্র হিসেবে ব্যবহৃত হয়।

কয়েকটি উল্লেখযোগ্য ঝিল
-----------------------

ভারতীয় উপমহাদেশে বেশ কিছু উল্লেখযোগ্য ঝিল রয়েছে; এগুলোর মধ্যে কয়েকটি হলোঃ

* হাতিরঝিল - ঢাকা, বাংলাদেশ;
* বিক্রমগড় ঝিল - দক্ষিণ কলকাতা, ভারত;
* বেরি ঝিল - মৌলভীবাজার, বাংলাদেশ;
* সাঁতরাগাছি ঝিল - হাওড়া, ভারত।

আরও দেখুন
---------

* বিল;
* হাওড়;
* বাওড়;
* অশ্বক্ষুরাকৃতি হ্রদ।

তথ্যসূত্র
---------

1. 1 2 3 4 5  মোহা. শামসুল আলম (জানুয়ারি ২০০৩)। "ঝিল"। সিরাজুল ইসলাম। *[[বাংলাপিডিয়া]]*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৩ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য)

বহিঃসংযোগ
---------

* ঝিল - বাংলাপিডিয়া হতে সংকলিত নিবন্ধ।
Multiple bags of Portland cement wrapped and stacked on a pallet.
Blue Circle Southern Cement works near Berrima, New South Wales, Australia.
**পোর্টল্যান্ড সিমেন্ট** (portland
cement)
আধুনিক সিমেন্টের একটি প্রকরণ। সাধারণত এই
সিমেন্ট সাধারণ সকল ধরনের নির্মাণ কাজে বহুল
পরিমাণে ব্যবহৃত হয়। এই কারণে একে অনেক সময়
OPC (Ordinary Portland Cement)
বলা হয়। এই সিমেন্ট কংক্রিট, মশল্লা
(mortar), এবং স্টাকো (stucco)-তে
ব্যবহৃত হয়। এই সিমেন্ট তৈরিতে মূল উপাদান
হিসাবে পোর্টল্যান্ড ক্লিঙ্কার ব্যবহার করা হয়।
পোর্টল্যান্ড ক্লিঙ্কার
চুনা পাথর (ক্যালসিয়াম কার্বোনেট, CaCO3)
সাথে সামান্য কাদা বা এ্যালুমিনো সিলিকেট
(Al 2SiO5) মিশিয়ে একটি বিশেষায়িত চুল্লি বা
কিলন(Kiln)-এ ১৪০০ ডিগ্রি সেলসিয়াসে বা
তারচেয়ে বেশি তাপমাত্রায় উত্তপ্ত করলে,
ক্যালসিয়াম কার্বনেট থেকে কার্বন-ডাই-অক্সাইড
আলাদা হয়ে গিয়ে ক্যালসিয়াম অক্সাইড অবমুক্ত
হয়।
এই অবস্থায় একে বলা হয় কুইক লাইম। আর এই
প্রক্রিয়াকে বলা হয় ক্যালসিনেশন। ক্যালসিয়াম
অক্সাইড চুল্লিতে থাকা সিলিকেটের সাথে বিক্রিয়া
করে কঠিন দানাদার ক্যালসিয়াম সিলিকেটে পরিণত
হয়। একেই ক্লিঙ্কার বলা হয়। উল্লেখ্য এক্ষেত্রে
ক্যালসিয়াম অক্সাইড ও সিলিকেটের অনুপাত ২ এর
বেশি রাখা হয়। মূলত এই ক্লিঙ্কারে ন্যুনতম
৯৫% ক্যালসিয়াম সিলিকেট থাকে। বাকি অংশে
থাকে অ্যালুমিনিয়াম ও লোহাজাত পদার্থ ও
অন্যান্য উপাদান। উৎপাদন প্রক্রিয়ায় সবসময়
অন্যদিকে ম্যাগনেসিয়াম অক্সাইড কখনোই মোট
ভরের ৫%এর বেশি রাখা হয় না। ক্লিঙ্কারের
দানা ৩ মিলিমিটার থেকে ২৫ মিলিমিটার
ব্যাসবিশিষ্ট হতে পারে। ক্লিঙ্কার চূর্ণ করে তার
সাথে সামান্য জিপসাম মিশিয়ে আধুনিক
পোর্টল্যান্ড সিমেন্ট তৈরি হয়। ক্লিঙ্কার
বাতাসের জলীয় বাষ্পের সাথের বিক্রিয়া করে, তার
স্বাভাবিক কর্মক্ষমতা হারায়। এই কারণে একে
শুকনো স্থানে সংরক্ষণ করা হয়।
পোর্টল্যান্ড সিমেন্টের ইতিহাস
ঊনবিংশ শতাব্দীর প্রথম দিকে, ব্রিটেনে
প্রাকৃতিক সিমেন্ট থেকে এই সিমেন্ট তৈরির পদ্ধতি
উদ্ভাবিত হয়েছিল। ইংল্যান্ডের ডরসেটের খনি
থেকে প্রাপ্ত এক প্রকার নির্মাণোপযোগী পাথরকে
বলা হতো পোর্টল্যান্ড পাথর। এই পাথরের
নামানুসারে এই বিশেষ ধরনের সিমেন্টের নামকরণ
করা হয়েছিল পোরল্যান্ড সিমেন্ট। এই সিমেন্টের
সাথে বিশেষভাবে জড়িয়ে আছে ব্রিটেনের লিডস
নগরীর রাজমিস্ত্রী জোসেফ এ্যাসপডিন
(Joseph Aspdin)। আইজ্যাক জনসন নামক
তার জনৈক শ্রমিক এর উৎপাদন কৌশল উন্নয়ন
করেন। তাদের এই উন্নয়নকৃত সিমেন্ট
নির্মাণকার্যে দ্রুত জমাট বাঁধতো এবং যথেষ্ট
মজবুতও হতো। ১৮২৩ খ্রিষ্টাব্দে এই সিমেন্টের
নাম ডিরেক্টরিতে গৃহীত হয়েছিল। ডিরেক্টরিতে
অন্যান্য সহযোগী কিছু ব্যক্তিদের নামও ছিল।
এঁরা ছিলেন- উইলিয়াম লকউড (William
Lockwood), ডেভ স্টুয়ার্ট (Dave
Stewart) প্রমুখ। ১৮২৪ খ্রিষ্টাব্দে এই
প্রক্রিয়াটির স্বত্বাধিকার গ্রহণ করেন জোসেফ
এ্যাসপডিন । ১৭৯৬ খ্রিষ্টাব্দে জেমস
পার্কারের স্বত্বাধিকার-কৃত রোমান সিমেন্টের
মতোই তাদের সিমেন্টও একই কাজ করতো। এই
সিমেন্টের অনুরূপ আরও একটি সিমেন্ট সে সময়ে
প্রচলিত ছিল। এর নাম ছিল ব্রিটিশ সিমেন্ট। এই
সিমেন্ট ১৮১১ খ্রিষ্টাব্দ থেকে জেমস ফ্রস্ট
ব্যবহার করে আসছিলেন। এর স্বত্বাধিকার গ্রহণ
করা হয়েছিল ১৮২২ খ্রিষ্টাব্দে।
জোসেফ এ্যাসপডিন-এর ছেলে উইলিয়াম, ১৮৪৩
খ্রিষ্টাব্দে এই সিমেন্টের আরও উন্নয়ন সাধন
করেন। প্রাথমিকভাবে এর নাম ছিল— Patent
Portland cement। ১৮৪৮ খ্রিষ্টাব্দে
উইলিয়াম পুনরায় এর উন্নয়ন সাধন করেন এবং
১৮৫৩ খ্রিষ্টাব্দে সিমেন্ট তৈরির কাজে
জার্মানীতে যান। জার্মানিতে এই সিমেন্টের ব্যাপক
উন্নয়ন করা হয় এবং ১৮৭৮ খ্রিষ্টাব্দে
জার্মান সরকার আদর্শ পোর্টল্যান্ডের সিমেন্টের
মানদণ্ড নির্ধারণ করে দেয়।

তথ্যসূত্র
---------
**পোর্ট্রে‌ইটস ফর এনএইচএস হিরোজ** হলো যুক্তরাজ্যে কোভিড-১৯ মহামারী চলাকালীন অনুষ্ঠিত একটি শিল্প প্রকল্প।

শিল্পী টমাস ক্রফ্ট, লকডাউনের সময় কী আঁকবেন তা নিয়ে চিন্তার মুখে, ৪ এপ্রিল ২০২০-এ ইনস্টাগ্রামে একটি প্রস্তাবনা রাখেন যে,তাকে বার্তা দেওয়া প্রথম জাতীয় স্বাস্থ্য পরিষেবা (এনএইচএস) কর্মীর জন্য তিনি একটি বিনামূল্যের প্রতিকৃতি আঁকবেন:

> আমাকে সরাসরি বার্তা পাঠানো প্রথম সম্মুখসারীর এনএইচএস কর্মীকে আমি বিনামূল্যে একটি তেল প্রতিকৃতি অফার করছি, আপনার সরবরাহকৃত একটি ছবি নিয়ে আমি লকডাউনে কাজ করব। আপনি তেলের প্রতিকৃতিটি নিজের কাছে রাখতে পারবেন এবং যখন বিধিনিষেধ উঠে যাবে তখন আমরা সমস্ত প্রতিকৃতির প্রদর্শনী করতে পারি। এমন যে কোনও শিল্পীকে ট্যাগ করুন যিনি অংশ নিতে চান বলে আপনি মনে করেন এবং যে কোনও এনএইচএস কর্মী যাকে আপনি একটি প্রতিকৃতির যোগ্য বলে মনে করেন। #portraitsfornhsheroes 🎨💚 -
> 
> 
> 

এটি তাকে ম্যানচেস্টার রয়্যাল ইনফার্মারি দুর্ঘটনা ও জরুরি নার্স হ্যারিয়েট ডারকিনের তৈল প্রতিকৃতি আঁকতে পরিচালিত করে, যেখানে নার্স একটি ৩এম মুখোশ, একটি গার্ডিয়ান ভাইজর, দস্তানা এবং একটি গাউন সহ পিপিই পরিহিত ছিলেন। তিনি হ্যারিয়েট ডারকিনকে চিত্রকর্মটি প্রদান করেন।

যাইহোক, ক্রফ্ট এত বেশি অনুরোধ পেয়েছিলেন যে তিনি অবশেষে ৫০০ এনএইচএস কর্মীকে পেশাদার শিল্পীদের সাথে যোগাযোগ করিয়ে দেন, যারা তাদের আঁকার জন্য স্বেচ্ছাসেবায় নিযুক্ত হন।

ক্রফ্টের অঙ্কিত হ্যারিয়েট ডারকিনের প্রতিকৃতি সহ বেশকিছু শিল্পকর্ম প্রদর্শনের জন্য একটি ভার্চুয়াল প্রদর্শনী ২০২০ সালে মে মাসে দ্য নেট গ্যালারি  ওয়েব্যাক মেশিনে আর্কাইভকৃত ৪ জুন ২০২২ তারিখে কর্তৃক পরিচালিত হয়। নেট গ্যালারি ফিটজরোভিয়া চ্যাপেলে পনেরোজন শিল্পীর চারুকার্য মুদ্রণ করে স্থাপন করে এবং তারপর একটি ভার্চুয়াল ওয়াকথ্রু তৈরির জন্য এটিকে স্ক্যান করে। সম্পূর্ণ প্রক্রিয়াটি কঠোর সরকারি সামাজিক দূরত্ব নির্দেশিকা অনুসরণ করে এক দিনে সম্পন্ন করা হয়েছিল এবং *এনএইচএস চ্যারিটিস টুগেদার* এর সমর্থনে সংগঠিত হয়েছিল। ক্রফ্ট সহ প্রদর্শনীতে প্রদর্শিত সমস্ত শিল্পী সমসাময়িক ব্রিটিশ পোর্ট্রেট পেইন্টার্স (সিবিপিপি) এর সদস্য।[]

মহামারী হ্রাস পাওয়ার পরে অনেকগুলি প্রতিকৃতির একটি প্রদর্শনী করার পরিকল্পনা করা হয়েছিল।

ধারণাটি বেলজিয়াম, আয়ারল্যান্ড, নেদারল্যান্ডস, স্পেন এবং মার্কিন যুক্তরাষ্ট্র সহ অন্যান্য দেশেও গৃহীত হয়েছে।

প্রকাশনা
--------

* Tom Croft (১২ নভেম্বর ২০২০)। *Portraits for NHS Heroes* (ইংরেজি ভাষায়)। ব্লুমসবারি পাবলিশিং প্রাইভেট লিমিটেড। আইএসবিএন 978-1-4482-1800-4। ওএল 33814644M। Wikidata Q101499921। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

তথ্যসূত্র
---------

1. 1 2 3 4 5 6  "The artists painting front-line workers for free"। BBC News। সংগ্রহের তারিখ ২১ এপ্রিল ২০২০।
2. ↑  Paskett, Zoe (২২ এপ্রিল ২০২০)। "Artists are painting free portraits of NHS workers to say thank you"। *Evening Standard*। সংগ্রহের তারিখ ২২ এপ্রিল ২০২০।
3. 1 2 3 4  "Hundreds of portrait artists immortalise NHS heroes"। Sky News। ২১ এপ্রিল ২০২০। সংগ্রহের তারিখ ২১ এপ্রিল ২০২০।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
* Net Gallery exhibition  ওয়েব্যাক মেশিনে আর্কাইভকৃত ৬ জুন ২০২২ তারিখে
**পোলাও** বা **পলান্ন** (বাংলা উচ্চারণ: [পোলাও] (এই শব্দ সম্পর্কেশুনুন)) হচ্ছে চাল দিয়ে তৈরী একটি মশলাযুক্ত খাবার। পলান্ন বা পোলাও মুসলিম শাসনের সময় বাংলায় আগমন হয়েছে বলে অনেকে ঐতিহাসিক অনুমান করেন। তবে গিরিশচন্দ্র বেদান্ততীর্থ তার ১৩৩৯ বঙ্গাব্দে প্রকাশিত *প্রাচীন শিল্প পরিচয়* গ্রন্থে প্রাক মুসলিম যুগে ঘিতে রান্না করা স-মাংস অন্ন বা ভাত বলে উল্লেখ করেছেন। যা প্রাচীন কালে *পললৌদন* নামে পরিচিত ছিল বলে লিখেছেন। এর ওপর নাম **সর্পিস্বৎ** ছিল।

পোলাও এবং এই ধরনের খাবার মধ্য প্রাচ্য, মধ্য ও দক্ষিণ এশিয়ায় বেশ পরিচিত খাবার। বলকান, মধ্যপ্রাচ্য, ককেশাস, মধ্য এশিয়া এবং দক্ষিণ এশিয়া, পূর্ব এশিয়া, লাতিন আমেরিকা এবং ক্যারিবীয় রন্ধনশৈলীতে গুরুত্বপূর্ণ আসন দখল করে আছে। বাংলাদেশ, আফগানিস্তান, আর্মেনিয়া, আজারবাইজান, বালুচি, বুখারার ইহুদি, ক্রেটান, ভারত, ইরান, কাজাক, কেনিয়া, পাকিস্তান, তানজানিয়া, জাঞ্জিবার, উইঘুর, উজবেক, তাজিক  এবং তুর্কী প্রভূতি রন্ধনশৈলীতে প্রধান খাবারের তালিকায় পোলাও স্থান দখল করে আছে।

চালের রঙ বাদামী বা সোনালী করতে হালকা করে তেলে ভেজে নেওয়া হয়। অতঃপর ভাজা পেঁয়াজ, মশলা, সবজি ইত্যাদি যোগ করা হয়। অঞ্চলভেদে পোলাওয়ের সঙ্গে মাংস, মাছ, সবজি, পাস্তা এবং শুকনো ফল যোগ করা হয়।

প্রস্তুতপ্রনালী
---------------

সুগন্ধী চাল যেমন তুলশীমালা, বাসমতী, কালোজিরা, চিনিগুড়া ইত্যাদি যেকোন জাতের চালকে ভালো করে পরিষ্কার করে ঘি বা তেলে ভাজা হয়। এর পর বিভিন্ন মশলা দিয়ে পরিমাণ মত পানি দিয়ে সিদ্ধ করা হয়।

বিভিন্নতা
---------

* মোরগ পোলাও
* সবজি পোলাও

পরিবেশনা
--------

পেয়াজ ভাজা বা বেরেস্তা পোলাও এর উপর সুন্দর করে ছিটিয়ে পরিবেশন করা হয়।

তথ্যসূত্র
---------

1. ↑  "Rice Pilaf". Accessed May 2010.
2. ↑  দত্ত, মিলন। *বাঙালির খাদ্যকোষ*। কলকাতা: দেজ পাবলিশিং। পৃষ্ঠা 294। আইএসবিএন 9788129524164।
3. ↑  Gil Marks. *Encyclopedia of Jewish Food*. Houghton Mifflin Harcourt, 2010. আইএসবিএন ৯৭৮০৫৪৪১৮৬৩১৬
4. ↑  Bruce Kraig, Colleen Taylor Sen. *Street Food Around the World: An Encyclopedia of Food and Culture*. ABC-CLIO, 2013, p. 384. আইএসবিএন ৯৭৮১৫৯৮৮৪৯৫৫৪
5. ↑  Russell Zanca. *Life in a Muslim Uzbek Village: Cotton Farming After Communism CSCA*. Cengage Learning, 2010, p. 92–96. আইএসবিএন ৯৭৮০৪৯৫০৯২৮১০
6. ↑  Marshall Cavendish. *World and Its Peoples*. Marshall Cavendish, 2006, p. 662. আইএসবিএন ৯৭৮০৭৬১৪৭৫৭১২

প্রবেশদ্বার: খাদ্য বাংলাদেশ ভারত পাকিস্তান
**ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে** (ওয়াইলি: *ngag dbang thub bstan skal bzang bstan pa'i sgron me*) (১৮৮৮-১৯১৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একাদশ র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে ১৮৮৮ খ্রিষ্টাব্দে মধ্য তিব্বতের ল্চাগ্স-রি-স্পাস-স্দোং (ওয়াইলি: *lcags ri spas sdong*) নামক স্থানে জন্মগ্রহণ করেন। তার পিতার নাম ছিল ল্চাগ্স-শার-ত্শে-দ্বাং-গ্যু-র্গ্যাল (ওয়াইলি: *lcags shar tshe dbang g.yu rgyal*) এবং মাতার নাম ছিল জ্লা-বা-বু-খ্রিদ (ওয়াইলি: *zla ba bu khrid*)। শৈশবে তাকে ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান (ওয়াইলি: *ngag dbang dpal ldan chos kyi rgyal mtshan*) নামক দশম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করা হয়।১৮৯৫ খ্রিষ্টাব্দে ব্যাম্স-পা-র্গ্যা-ম্ত্শো (ওয়াইলি: *byams pa rgya mtsho*) নামক তৃতীয় ফুর-ল্চোগ (ওয়াইলি: *phur lcog*) উপাধিধারী বৌদ্ধ লামা তাকে শিক্ষার্থীর শপথ প্রদান করেন এবং তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ব্যাম্স-পা-র্গ্যা-ম্ত্শো, ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস (ওয়াইলি: *blo bzang lung rtogs bstan 'dzin 'phrin las*) নামক পঞ্চম লিং রিনপোছে, ত্রয়োদশ দলাই লামা, নবম পাঞ্চেন লামা, প্রভৃতি বিখ্যাত লামারা তার উল্লেখযোগ্য শিক্ষক ছিলেন। পরবর্তীকালে ত্রয়োদশ দলাই লামা তাকে ভিক্ষুর শপথ প্রদান করেন।

তথ্যসূত্র
---------

1. ↑  Dorje, Sonam (এপ্রিল ২০১৪)। "The Eleventh Tatsak Jedrung, Ngawang Tubten Kelzang Tenpai Dronme"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৬-২৯।

|
|  |
| পূর্বসূরীঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান | **ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে  একাদশ র্তা-ত্শাগ-র্জে-দ্রুং** | উত্তরসূরীব্লো-ব্জাং-থুব-ব্স্তান-'জিগ্স-মেদ-র্গ্যাল-ম্ত্শান |
|

| * দে
* স
র্তা-ত্শাগ-র্জে-দ্রুং |
| --- |
| 
* ১) ছোস-ক্যি-র্গ্যাল-ম্ত্শান
* ২) দ্বোন-পো-ল্হা-স্ক্যাব্স
* ৩) লি-য়ুল-ছোস-র্গ্যাল
* ৪) ল্হা-দ্বাং-ছোস-ক্যি-র্গ্যাল-ম্ত্শান
* ৫) ঙ্গাগ-দ্বাং-ছোস-ক্যি-দ্বাং-ফ্যুগ
* ৬) ঙ্গাগ-দ্বাং-দ্কোন-ম্ছোগ-ন্যি-মা
* ৭) ব্লো-ব্জাং-দ্পাল-ল্দান-র্গ্যাল-ম্ত্শান
* ৮) য়ে-শেস-ব্লো-ব্জাং-ব্স্তান-পা'ই-ম্গোন-পো
* ৯) ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান
* ১০) ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান
* ১১) ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে
* ১২) ব্লো-ব্জাং-থুব-ব্স্তান-'জিগ্স-মেদ-র্গ্যাল-ম্ত্শান
* ১৩) ব্লো-ব্জাং-য়ে-শেস-ব্যাম্স-পা-র্গ্যা-ম্ত্শো

 | ছোস-ক্যি-র্গ্যাল-ম্ত্শান, প্রথম র্তা-ত্শাগ-র্জে-দ্রুংছোস-ক্যি-র্গ্যাল-ম্ত্শান, প্রথম র্তা-ত্শাগ-র্জে-দ্রুং |